पहिल चरणक अंर्तगत मेगा ब्लाक लेलाक बाद फारबिसगंजसँ राघोपुर रेलवे स्टेशन लगभगि 48 किमी धरि लेल गेल छल मुदा पहिले फारबिसगंजसँ ललित ग्राम स्टेशन धरि काज पूरा कएल जाओत। लखभगि 28 किमी वला रेलखंड पर 12 गोट पैघ-पैघ पुल अछि जाहि पर काज चलि रहल अछि। पूमरे समस्तीपुरक डीआरएम अरूण मलिक बतौलनि जे प्रथम चरणक अंर्तगत फारबिसगंज-ललितग्राम धरि आमान परिवर्तनक काज पूरा कएल जाएत। मार्च 2014 धरि एकरा पूरा करबाक लक्ष्य राखल गेल अछि। ओ बतौलनि जे ललितग्राम धरिक काज पूरा होएबाक बाद एकरा आगू राघोपुर धरि आमान परिवर्तनक काज कएल जाएत। बरख 2014 मे सरायगढ़मे कोसी पर बनि रहल पुलसँ सेहो एहि रेलखंड केँ जोड़बाक लक्ष्य अछि। 